b'\n_START_ARTICLE_\nMeguru\n_START_PARAGRAPH_\nMeguru Film Sound on suomalainen elokuva-alan yritys, jonka toimiala on miksaus. Yrityksen perustivat vuonna \xc3\xa4\xc3\xa4nisuunnittelijat Peter Nordstr\xc3\xb6m, Pekka Karjalainen ja Olli P\xc3\xa4rn\xc3\xa4nen, kaikki alallaan muun muassa Jusseilla palkittuja ammattilaisia. Meguru on tehnyt vain pitki\xc3\xa4 elokuvia, ja sit\xc3\xa4 pidet\xc3\xa4\xc3\xa4n alallaan suurimpana._NEWLINE_Meguru p\xc3\xa4\xc3\xa4tyi yrityssaneeraukseen jouduttuaan talousvaikeuksiin Nordstr\xc3\xb6min l\xc3\xa4hes miljoonan euron kavalluksen vuoksi. Nordstr\xc3\xb6m ilmoittautui poliisille lokakuussa 2015 ja sai maaliskuussa 2016 kahden vuoden ja kahdeksan kuukauden vankeusrangaistuksen. Lis\xc3\xa4ksi h\xc3\xa4n sai viiden vuoden liiketoimintakiellon ja joutuu korvaamaan yritykselle aiheuttamansa vahingon 914\xc2\xa0000 euroa ja korot._NEWLINE_Meguru jatkaa toimintaansa yrityssaneerausohjelman mukaisesti, ja sen osakkaina ovat Karjalainen ja P\xc3\xa4rn\xc3\xa4nen.'